Lovečo sritis
Lovečo sritis (bulg. Област Ловеч) – sritis Bulgarijoje. Išsidėsčiusi šiaurės centrinėje šalies dalyje. Pavadinta pagal srities administracinį centrą – Lovečą. 2011 m. duomenimis, srityje gyveno 141 422 gyventojai. Lovečo sritis šiaurėje ribojasi su Plevenu, šiaurės rytuose su Veliko Tirnovu, rytuose su Gabrovu, pietryčiuose su Stara Zagora, pietuose su Plovdivu, vakaruose su Sofijos sritimi ir šiaurės vakaruose su Vraca. Srityje yra aštuonios savivaldybės (bulg. общини).